N á v r h

 K o m u n i k é

Vláda Slovenskej republiky na svojom zasadnutí dňa ............ 2007 prerokovala a schválila návrh zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. a o zmene a doplnení niektorých zákonov.
Zákon predstavuje významný právny predpis, ktorý zavedením príspevku umožní vytvoriť dostatočné finančné zdroje na dobudovanie a udržiavanie núdzových zásob ropy a ropných výrobkov a pomôže riešiť stav ropnej núdze, prípadne zmierniť ťažkosti v zásobovaní ropou a ropnými výrobkami v prípade výpadku ich dodávok, čím prispeje k celkovej politickej a ekonomickej stabilite spoločnosti.